als_Latn dik_Latn sag_Latn
Vendosa të shkruaj pikërisht për shkollën Wilson, sepse në pamje dhe renditje, garanton modernizëm, barazi, qytetari, tolerancë, siguri dhe cilësi apsolute për të gjithë ata që hyjnë, veprojnë, arsimohen, edukohen dhe zhvillohen brenda saj.
Nga Qamil Xheladini*
Filozofi i njohur antik Sokrati mësimin e tij të endacakut gjithmon e fillonte: Rinia nuk duhet të harxhojë energjinë duke e kritikuar të kaluarën, por duke ndërtuar të ardhmen. Ndërsa, një profesor i njohur nga një universitet në Linkoln (qytet i vjetër në Angli), përndryshe njohës i mirë i historisë së qytetit të Linkolnit, në një ligjeratë të tij, ku edhe unë isha prezent, historinë e Linkollnit e spjegoi në katër periudha, pa përmendur emra njerëzish,si: shkencëtarë, shkrimtarë, strategë lufte, politikanë, mësues etj. Pasi e përfundoi ligjeratën, duke qeshur u shpreh kështu: Të nderuar, Ju sigurisht se dëshironi të dini se çka ndodhi me njerëzit të cilët e themeluan Linkolnin, punuan për Linkollnin dhe e zhvilluan Linkollnin. Po ju them, të gjithë këto njerëz me respektin më të madh ruhen në vendin e tyre të merituar në arkivin historik, në muzeun kombëtar, në bibliotekat e njohura të qytetit dhe në shtëpitë e çdo qytetari të Linkollnit.
Të gjithë ata që dëshirojnë të mësojnë për jetën dhe veprimtarinë e tyre, mund të lexojnë dhe të mësojnë sa të duan sepse kanë burime me informacione të sakta dhe në numër mjaft. Vazhdoj duke theksuar edhe këtë, nëse Linkollni do të merej gjithmon me të kaluarën, nuk do të kishte kohë për të ardhmen. Linkollni të kaluarën e ka mburje, mbështetje dhe motiv, ndërsa të ardhemen veprimtari parësore.
Nga përshtypjet për Sokratin, përshtypjet për mënyrën e mësimit të historisë së Linkollnit, vendosa të shkruaj për shkollën Woodrow Wilson në Tetovë, që mban emrin e një presidenti të njohur amerikan, përndryshe mik i shqiptarëve dhe adhurues i arsimit modern për të ardhmen amerikane. Vendosa të shkruaj pikërisht për shkollën Wilson, sepse kjo shkollë për motiv ka të kaluarn dhe të tashmen (shqetësuese) e arsimimit shqiptar, kurse për objektiv ka ardhmërinë e arsimimit të shëndoshë, ndërsa për model ka shkollën amerikane, shembulltyrë të demokracisë botërore, shembulltyrë e arsimit të hapur dhe të lirë për të gjithë qytetarët amerikan pa dallim feje dhe gjuhe. Vendosa të shkruaj pikërisht për shkollën Wilson sepse kjo shkollë, për nismë ka Sokratin, për mision strategjitë për mësimin e historisë së Linkollnit, për vizion, Presidentin Wilson.
Vendosa të shkruaj pikërisht për shkollën Wilson, sepse në pamje dhe renditje, garanton modernizëm, barazi, qytetari, tolerancë, siguri dhe cilësi apsolute për të gjithë ata që hyjnë, veprojnë, arsimohen, edukohen dhe zhvillohen brenda saj. Vendosa të shkruaj pikërisht për shkollën Wilson, sepse që në nismë praktikon kurikulë dhe standarde të pranuara nga shkolla moderne, metodologji të mësimit të individualizuar me detyra të diferencuara, mësimit aktiv dhe diagnostik. Vendosa të shkruaj për shkollën Wilson sepse ofron ambient, kushte dhe atmosferë reale që çdo nxënës të zhvillohet në bazë të paranjohurive, përvojës, nevojës dhe interesit të tij personal.
Shkolla Wilson në Tetovë është KAMPUS, meqë përfshinë arsimin parashkollor, shkollën fillor( I V), shkollën e mesëm të ulët ( VI - IX ) dhe shkollën e mesëm të lartë gjimnazin ( I IV) dhe shumë ndërtesa tjera ndihmëse,si: amfiteatrin, sallën e sporteve, objektin e mbyllur të pishinës dhe objektin e çerdhes ( për fëmijët e moshës 3 6 vjeç). Në shkollën fillore, shkollën e mesme të ulët dhe në shkollën e mesme të lartë- gjimnaz, realizohen plane dhe programe me standarde mësimore të shkollës amerikane në Kaliforni.
Planet dhe programet mësimore të shkollës Wilson, garantojnë standarde të larta mësimore, anëtarsim në sistemin global të arsimimit dhe mësim gjatë gjithë jetës. Komponentet didaktike që e bëjnë të veçantë strukturën e planeve mësimore të shkollës Wilson janë, lëndët me programe të integruara, lëndët me programe të avansuara dhe projektet mësimore të avansuara. Specifikë tjetër e planeve dhe programeve mësimore të shkollës Wëlson, është thellimi i njohurive (në formë të spirales) dhe jo rritja e numrit të lëndëve mësimore. Kjo specifikë e planeve dhe programeve mësimore të shkollës Wilson, kalimin e nxënësve nga klasa në klasë e bën më të lehtë, pa frikë dhe pa strese.
Mësimdhënia nëpërmjet mësuesve lëndor, është shembull tipik i shkollës fillore Wilson, meqë realizohet sipas parimeve të didaktikës më bashkëkohore. Kjo do të thot se, lëndët e përgjithshme si gjuha amtare, matematika, shkencat natyrore dhe shoqërore i realizojnë mësueset e klasës, kurse lëndët e artit i realizojnë mësueset e specializuara për arsim figurativ, arsim muzikor dhe balet, ndërsa gjuhën angleze mësueset e gjuhës angleze, informatikën mësuesi i informatikës, maqedonishten mësuesi i maqedonishtes. Me zbatimin e mësimit lëndor edhe në shkollën fillore, shkolla Wilson në mënyrë të planifikuar i orienton nxënësit sipas aftësive dhe talentit të tyre që në moshë të hershme.
Gjuha e mësimit në shkollën fillore Wilson, është gjuha angleze dhe gjuha shqipe. Ndërsa gjuha mësimore në shkollën e mesme të ulët dhe shkollën e mesme të lartë është gjuha angleze. Arsimtrët dhe profesorët që punojnë në Kampusin Wilson, gjuhë të mësimdhënies kanë anglishten ( për të cilën testohen nga ekspert amerikan), zotërojnë kompjuterin dhe kreteret themelore të ngritjes së cilësisë në procesin e mësimdhënies dhe mësimnxënies, si: Vizionin individual, hulumtimin, mjeshtërinë dhe bashkëpunimin. Me kënaqësi do të përmendja edhe këtë, i gjithë procesi mësimor dhe veprimtaritë tjera që dalin nga ky proces, realizohen sipas standardeve më të larta të didaktikës bashkëkohore, si: laboratorë, kabinete, mësonjëtore të specializuara, bibliotekë, amfiteatër, sallë të sportive dhe në mjedise ku nxënësi duhet të përballet me informata të drejtpërdrejta.
Në mënyrë të veçantë, dua të theksoj se Shkolla Wilson, për qëllime të mësimit cilësor, bashkëpunon me të gjitha shkollat në Tetovë dhe shtet, bashkëpunon me universitetet e Tetovës dhe universitetet tjera shtetërore dhe private në shtet, bashkëpunon me të gjitha institucionet që merren me çështjen e arsimit në nivel komunal dhe nivel të shtetit pa lënë anësh edhe Bashkësitë fetare që vepronë në R. Maqedonisë.
Shkolla Woodrow Wilson në Tetovë, është shembull tipik i ruajtjes dhe lartësimit të vetëvetes. Ngase lindi jo pse deshti tua merr të drejtën të tjerëve për të arsimuar gjenerata, jo pse deshti të luftojë shkollën, gjuhën dhe besimin e të tjerëve, por pse e deshti vetëveten dhe arsimimin cilësor. Shkolla Wilson e para shkollë private në Maqedoni e cila që në nismë e kuptoi se edhe arsimi shqip është pjesë e civilizimeve më të vjetra të këtij kontinenti dhe se shqiptarët por edhe të tjerët që jetojnë në këto hapësira, meritojnë arsimim cilësorë dhe të hapur ndaj vetëvetes, qytetarit, shtetit dhe botës.
*Drejtor për çështje të arsimit në shkollën Woodrow Wilson në Tetovë
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn